google/wiki40b huggingface dataset:
Mladá Boleslav

Historie

Byen ble grunnlagt i den andre halvpart av 900-tallet av kong Boleslav II av Böhmen som et kongelig slott. Ettersom det allerede var et slott kjent som Boleslav i nærheten av Praha ble dette slottet gitt navnet Mladá (Unge) for å skille det fra det eldre Boleslav, og som senere på 1400-tallet ble kjent som Stará Boleslav (Gamle Boleslav). Byen fikk delvis byrettigheter i 1334 og 1436, og ble et viktig sted på vegen fra Praha til nordlige Böhmen, Lausitz og Brandenburg. På 1500-tallet var byen et ledende senter for De bøhmiske brødrene (Jednota bratrská), en kirkelig reformasjonsbevegelse, og stedet var vert for dens biskop, en renessansekirke og et trykkeri. Etter å ha blitt katolisert på nytt på 1600-tallet sank befolkningstallet.
På 1600-tallet og 1700-tallet ble Mladá Boleslav et viktig jødisk senter. I denne perioden var omtrent halvparten av befolkningen jødisk. På 1800-tallet, perioden hvor det jødiske samfunnet faktisk opplevde en tilbakegang, ble Mladá Boleslav også kalt for «Jerusalem på Jizera». I 1634 ble Jacob Bashevi von Treuenberg (født 1580 i Verona, Italia), den første jøde som ble adelig i det Habsburgske monarki, gravlagt i den jødiske gravlunden i Mladá Boleslav.
På 1800-tallet kom en ny vekst og framgang for byen og ble en viktig regionalt senter for nye skoler, teatre, museum og bilfabrikken Laurin & Klement (i dag Škoda) ble grunnlagt. Etter kommunistenes revolusjon i 1948 var derimot nedgangen sterk, men har bedret seg siden 1990-tallet da fabrikken gjorde byen til en av de rikeste i Tsjekkia.
I slutten av januar 2012 var byen vertskap for Europamesterskapet for kortbaneløp på skøyter.
Purlisa giganteus

Utseende

Som navnet skulle tyde på, er dette en stor stjertvinge med vingespenn 45-50 millimeter. Bakvingen har to nokså lange og tynne stjerter. Oversiden er lyst blå med svarte ytterkanter og svart vingespiss.
Undersiden er mørkt gråbrun.

Utbredelse

Arten er utbredt i Sørøst-Asia, der den er kjent fra Thailand, Malaya, Sumatra og Borneo.
Den er regnet som sjelden.
Cinéma

«Cinéma» var Sveits' bidrag i Eurovision Song Contest 1980 og ble fremført på fransk av Paola di Medico. Melodien var skrevet av Peter Reber og teksten var skrevet av Peter Reber og Veronique Müller.
Sangteksten erindrer jeg-personens barndom. Da hun var barn likte hun mye av det som gikk på kino: lysene, heltene (Peter Pan, Alice i Eventyrland, Mikke Mus) og filmregissører som Walt Disney.
Sangen ble fremført som niende bidrag om kvelden 1980 – etter Sveriges Tomas Ledin med «Just nu!», og før Finlands Vesa-Martti Loiri med «Huilumies». Da avstemningen var over, hadde «Cinéma» fått 104 poeng, noe som ga en fjerdeplass blant nitten deltakere.
Paola di Medico spilte den også inn på singel for CBS.
Brasils Grand Prix 2007

Rapport

En thrilleravslutning i Brasil gjorde Kimi Räikkönen til årets verdensmester i Formel 1. Finnen vant løpet foran teamkollega Felipe Massa med Fernando Alonso på tredjeplass.
Dramatikken i Brasils Grand Prix oppsto allerede i starten da Ferrari gjorde en helt perfekt start ved at Kimi Räikkonen klarte å blokkere Lewis Hamilton og sørget for dobbelt rødt etter bare noen hundre meter.
Så kom også Alonso seg forbi Hamilton noe som tydeligvis gjorde at den unge briten igjen mistet hodet og kom alt for langt ut i svingen. Dermed var flere biler forbi og Hamilton var nede på en åttendeplass.
Likevel var sjansene gode for briten – men bare frem til hans McLaren plutselig mistet all fart og alle trodde han skulle bryte. Hamilton fikk imidlertid fart på bilen igjen, men da var han passert av nesten alle bilene som lå bak ham, og måtte registrere at han var nede på en 18.-plass.
Massa og Räikkonen var helt suverene, og dro jevnt og trutt i fra hele veien inn mot slutten av løpet. Bak i feltet slet Hamilton seg oppover, men det å kunne sikre seg tilstrekkelig med poeng var rett og slett ikke mulig så lenge bilene på de øverste sju plassene alle holdt svært høy fart.
Med 21 runder igjen gikk Massa inn i depot for å skifte dekk samtidig som Kimi Räikkonen ble liggende ute å kjøre svært raske runder, nok til at han kunne komme ut før Felipe Massa etter sitt siste pitstop med 19 runder igjen.
Dermed sikret Kimi Räkkonen seg verdensmesterskapet han har vært på jakt etter i flere sesonger. Ferrari viste seg nok en gang å ha et overtak på McLaren når det kom til å klare å hente ut det beste fra biler og førere når det var som viktigst. Fernando Alonso og Lewis Hamilton endte på like mange poeng, men Alonso blir nummer to i verdensmesterskapet fordi han har en andreplass mer enn teamkollegaen.
Dette var det siste løpet med traction control. Det vil være ulovlig fra starten av 2008-sesongen.
Londons pendlerbelte

Londons pendlerbelte (engelsk London Commuter Belt, også kjent som London Metropolitan Area eller Southeast metropolitan area) er et navn på området rundt Stor-London, fra hvor det er praktisk å pendle til arbeid i den britiske hovedstaden. Det skal ikke forveksles med Stor-London.
Det mest oppdaterte befolkningstall er fra Eurostat som viser at dette området er det største innen EU med en befolkning på 13 879 757 (i 2013, beregnet til 14 031 830 i 2014). Grensene for beltet er ikke fastsatt, og ettersom reisetiden blir kortere og kommunikasjonsmidler forbedres har det blitt mulig å pendle fra et større område. Pendlerbeltet dekker pr. 2006 store deler av Sørøst-England og en del av Øst-England, herunder grevskapene Kent, Surrey, Berkshire, Buckinghamshire, Hertfordshire og Essex.
Pendlerbelte er og et resultat av at siden etter andre verdenskrig har det vært et belte med fredet grønt areal rundt London. London som tettsted har således ikke vokst i Areal siden 30-tallet. Pendlerbyer utenfor dette beltet, og fortetting av London har vært der veksten har kommet.
Tikhvin

Tikhvin  (russisk: Ти́хвин, finsk: Tihvinä) er en by i Leningrad oblast i Russland. Den ligger 200 km øst for St. Petersburg. Innbyggertall: 63 338 (folketelling 2002), 71 352 (folketelling 1989).
Byen er første gang nevnt i dokumenter i 1383. På 1400–1500-tallet var den et viktig, religiøst senter i Nordvest-Russland. Bystatus ble innvilget i 1773.
Tikhvin er kanskje mest kjent internasjonalt som fødestedet til komponisten Nikolaj Rimskij-Korsakov (1844–1908).
Under andre verdenskrig ble byen erobret i november 1941 av styrker fra den tyske Armégruppe Nord, men den måtte oppgis igjen etter en måned, ettersom de sovjetiske motangrepene var for sterke. Tikhvin markerte den lengste fremrykkingen til Armégruppe Nord under hele krigen.
1. divisjon bandy for herrer 2009/10

1. divisjon bandy for herrer 2009/10 var det nest øverste nivået i norsk bandy sesongen 2009/10. Serien startet 10. november 2009 og varte til 23. februar 2010. Deretter var det kvalifiseringsspill for opprykk og nedrykk. For å redusere antall andrelag i 1. divisjon måtte Stabæk 2 og Solberg 2 spille kvalifisering om nedrykk til 2. divisjon selv om de endte på henholdsvis 2.- og 4.-plass på tabellen.
Penguin News

Penguin News er den eneste avis som utkommer på Falklandsøyene. Avisen ble etablert i 1979 og ble først utgitt månedlig i A5-format. I dag utgis avisen hver fredag, i formatet A4 og har totalt 24 sider. Avisen ble opprinnelig støttet av Falkland Islands Government, men i dag er det en uavhengig stiftelse som står bak utgivelsen.
Opplaget for Penguin News er 1 500 og den dekker 98 % av øygruppens befolkning. Avisen etablerte en nettutgave i 2004 hvor deler av avisen er tilgjengelig gratis, de som ønsker å lese hele på nett må betale en abonnementsavgift.
Per-Oscar Jacobsen

Karriere

Jacobsen ble elev ved Luftforsvarets flygeskole i 1965, og fikk jagerflygerutdanning i Canada. Etter en periode som flyger ved 332 skvadron kom han inn på Luftkrigsskolen i 1967. Etter uteksaminering i 1969 kom han tilbake til 332 skvadron, før han ble beordret til 338 skvadron på Ørland hovedflystasjon. I 1975 begynte Jacobsen som flyger i SAS. Men etter to år var han tilbake som jagerflyger på Ørland. Her var han skvadronsjef fra 1981 til 1983. Etter stabskole i Storbritannia 1983-1984 var han en periode ved Luftforsvarsstaben, før han i 1986 ble operasjonsgruppesjef på Ørland. Fra 1988 var han tre år i NATO-tjeneste i Storbritannia, før han fra 1991 var stasjonsjef på Ørland. I denne perioden var han også elev ved Forsvarets høgskole.
Fra 1993 var Jacobsen beordret som kommandør for luftstridskreftene i Nord-Norge. Denne stillingen hadde han i et år før han ble beordret til tilsvarende stilling i Forsvarskommando Sør-Norge. I mars 1997 ble han beordret til stillingen som Luftforsvarets øverste militære leder, Generalinspektøren for Luftforsvaret (GIL). 
Etter perioden som GIL var Jacobsen nestkommanderende (Deputy commander) ved Combined Air Operations Centre i High Wycombe (CAOC 9), før han avsluttet sin militære karriere som sjef ved CAOC 3 på Reitan i 2005.
Gasslampe

En gasslampe eller gasslykt er en type lyskilde som er drevet av naturgass, propan, butan eller acetylen. Slike lamper ble vanlige på 1800-tallet, særlig som gatebelysning og innendørs belysning i store byer med utbygget gassnett, slik som London. Gasslamper lager mindre lukt og avgir mindre sot enn parafinlamper. Lyset er også kraftigere enn tilsvarende oljelamper, og gass ble brukt i enkelte fyr. Gasslampene fikk en rensesanse på slutten av 1800-tallet med innføringen av glødenett og var vanlige fram til mellomkrigstiden. Etter dette ble de i stor grad erstattet av elektriske glødelamper.
Mindre gasslamper som drives på propan har vært vanlige til turbruk, som et alternativ til fjøslykta. En annen type gassdreven lampe er karbidlampe som ble brukt i gruvedrift. Disse var drevet av kalsiumkarbid løst i vann, som avgir acetylen (sveisegass). Slike lamper blir fortsatt brukt i grottevandring, siden lampen ikke har metaller som påvirker kompasser, ikke trenger batterier og og dessuten varmer.
En ulempe med gasslamper var at gass lekket ut hvis flammen på en eller annen måte sluknet. Når det skjedde mistet ofte løvtrærne i umiddelbar nærhet bladene, fordi etylen i naturgass er et plantehormon som fører til modning.
I Wouldn't Have Missed It for the World

«I Wouldn't Have Missed It for the World» er en amerikansk sang, skrevet av Kye Fleming, Dennis Morgan og Charles Quillen. Den ble gjort berømt av countrysangeren Ronnie Milsap og ble opprinnelig utgitt på singelen RCA Victor i oktober 1981. Produsenter var Ronnie Milsap og Tom Collins. Sangen ble én av hans største hits i hans platekarriere og kom under høydepunktet av hans crossoversuksess.
Thom Jurek, en musikkanmelder og skribent for Allmusic, siterte «I Wouldn't Have Missed It ...» som «urban cowboy countrymusikk i sin reneste form» og refererte til pop-crossoverstilen som var på moten i begynnelsen av 1980-tallet. Sangen, med fremtredende backingvokaler, harpe og akustisk gitar, har et refreng, som Jurek skrev «er så smittende at det kunne høres bli nynnet og plystret på gatehjørner og dens tekst bli sunget i barer og dansehaller gjennom hele resten av 1981».
En video av sangen ble også produsert og den har blitt sendt på The Nashville Network, CMT og GAC.

Norsk versjon

Steinar Fjeld har skrevet en norsk tekst. Den norske tittelen er «Var det dette vi ønsket».
Perlekre

Perlekre (Ctenolepisma calva) er en liten kreart som ble oppdaget i Norge i september 2018. Den er observert flere steder i Sør-Norge, blant annet i Bergen, Oslo samt i Østfold og Vestfold. Perlekre lever i samme miljø som skjeggkre og sølvkre og den kan derfor lett bli oversett i forhold til større og mer pigmenterte skjeggkre- og sølvkreindivider.
Perlekre ble beskrevet 1910, men det har siden den gang vært lite publisert om denne arten. I Europa er den kjent fra Finland, Tyskland og Østerrike.

Utseende

Perlekre ser ut som en lys miniatyrutgave av skjeggkre og den kan bli 8 mm lang. Fargen er perlemorfarget og antennene er omtrent like lange som kroppen, mens haletrådene er noe kortere.

Levevis

Perlekre lever innendørs i Norge. De tilfellene der perlekre er funnet har skjedd i de samme områdene som der skjeggkre og til dels sølvkre opptrer. Det er derfor trolig at perlekre har tilsvarende levemåte og krav til økologiske forhold samt næringstilgang som disse to artene. I et skadetilfelle med perlekre i en boligblokk var det en stor vertikal spredning. Dette viser at de har god evne til å bevege seg både horisontalt og vertikalt i bygninger.
Nakridletia

Utseende

Et middelsstort, vingeløst insekt med svært kraftige bein. Kroppsformen er mer eller mindre sylindrisk. Hodet er nokså lite, og thorax er påfallende liten. Munndelene er sterkt reduserte, antennene korte og trådformede. For- og mellombeina er kraftige, bakbeina sterkt forstørret med tykke, spoleformede lår og legger. Bak-leggene ender i en kraftig pigg. Føttene er ganske tynne. Bakkroppen har fingeraktige utvekster på sidene, disse er trolig trakégjeller fra larvestadiet som er tatt med over i det voksne stadiet (paedomorfose).
Senere fossilfunn (publisert i 2013) har vist at disse insektene hadde ett par vinger (ovale uten tydelig årenett) som ble kastet av etter hvert, og at hunnene ikke hadde de forstørrede beina, som dermed blir å forstå som tilpasninger til konkurranse om hunnene, eller parring. Kjønnsorganenes bygning tyder også på nært slektskap med Nymphomyiidae.

Levevis

Artenes spesielle utseende har gitt rom for flere tolkinger. Da den først ble beskrevet, ble beinas bygning tolket som tilpasninger til å holde seg fast på et vertsdyr, og arten forstått som en ektoparasitt. Av mulige, varmblodige vertsdyr i denne perioden er det flygeøglene (Pterosauria) som skiller seg ut, og arten ble foreslått å være en slags flygeøgle-lus. En senere tolking er at beinas bygning kan være tilpasninger til å holde seg fast i rennende vann, og det har blitt pekt på at dyret har en del fellestrekk med den merkelige tovinge-familien Nymphomyiidae, og kanskje bør plasseres der. Oppdagelsen av at hunnene ikke hadde spesielt forstørrede bein, og at de hadde vinger som kastes av (det har også Nymphomyiidae) styrker den andre forklaringen. Vinger som kastes av etter hvert finnes imidlertid også hos ektoparasitter, i familien lusfluer (Hippoboscidae). De reduserte munndelene viser at disse insektene ikke kan ha vært ektoparasitter, mest sannsynlig tok de ikke næring til seg som voksne.

Fossiler

Gruppen er kjent fra fossiler fra Midtre og Øvre Jura fra Bada-formasjonen i Russland og fra Daohugou-formasjonen i Kina, 167-145 millioner år før nåtid.
Samnorsk

Samnorsk var en tenkt, fremtidig norsk skriftnorm der nynorsk og bokmål skulle være smeltet sammen til ett språk «på norsk folkemåls grunn». Den såkalte tilnærmingspolitikken, som hadde som formål å skrittvis avskaffe forskjellene mellom bokmål og nynorsk, dominerte norsk språkpolitikk fra ca. 1917 til 1966. På grunn av massiv motstand, først og fremst fra riksmålssiden på Østlandet, men også fra betydelige deler av nynorsksiden, ble Vogt-komitéen opprettet i 1964. På grunnlag av innstillingen fra komiteen i 1966 ble planen om en fellesnorsk målform i praksis forlatt.
Samnorsktanken holdes i dag i hevd av Landslaget for språklig samling. I 1966 lanserte de det første fullstendige forslag til en samnorsknormal eller samlenormal, men denne fikk aldri noen stor betydning.
Ordet «samnorsk» ble først brukt av Arne Garborg i 1877, men det er tradisjonelt Moltke Moe som har blitt regnet som opphavsmann etter at han (re)introduserte ordet i en artikkel i 1909.
«Samnorsk» blir også brukt nedsettende om det radikale bokmålet som ble innført ved rettskrivningsreformen av 1938, og da særlig den nynorsknære varianten som preget skolens lærebøker i 1940- og 50-årene.
Samnorsken ble offisielt oppgitt i 2002, da Odelstinget vedtok å oppheve paragraf 1b i Lov om Norsk språkråd. Her het det at Språkrådet skal «følge utviklingen av norsk skriftspråk og talespråk og på dette grunnlag fremme samarbeid i dyrkingen og normeringen av våre to målformer og støtte opp om utviklingstendenser som på lengre sikt fører målformene nærmere sammen». Bokmålsreformen i 2005 bekrefter dette ved at en del lite brukte tilnærmingsformer ble strøket og skillet mellom hovedformer og sideformer opphevet slik at flere tradisjonelle former igjen kunne brukes i lærebøker og offentlig språk.
Psykedeliske stoffer

Psykedeliske stoffer er en gruppe psykoaktive stoffer som inneholder blant annet LSD, psilocybin fra fleinsopp, meskalin fra Peyote-kaktusen, 2C-B, LSA og DMT. De fleste av de psykedeliske stoffene er enten tryptaminer eller fenetylaminer (unntakene er ketamin, virkestoffene i Salvia Divinorum, enkelte arter blant nattskygge-plantene og noen andre mindre psykedeliske planter), men på tross av kjemiske variasjoner er rusopplevelsene ganske like, selv om dosering og varighet varierer fra stoff til stoff.

Virkningsmekanisme

Det er fortsatt uklart akkurat hvordan psykedeliske stoffer fungerer, men det er påvist at de bindes til serotonin-reseptorer, og gjennom det skaper rusreaksjonen i brukeren.
Substantia nigra

Anatomi

Pars compacta inneholder nevroner som hos mennesket har fargen sort, p.g.a. pigment nevromelanin som tiltar med alderen. Denne pigmenteringen kan ses som en distinkt svart stripe i hjernesnitt, og er opphavet til navnet som er gitt til dette området i hjernen. Nevronene i dette området har spesielt lange og tykke dendritter (François et al.).
Holtnesdalen naturreservat

Holtnesdalen er en dal mellom Holmsbu og Rødtangen sørvest i Hurum kommune, med en bekk som renner ut i Drammensfjorden. Hele dalen på 262 dekar ble vernet som naturreservat i 1974.
Holtnesdalen har unik løvskog, med alle norske løvtrearter unntatt representert naturlig på ett sted. Det er urskog med både løvskog og blandingsskog, og forekomst av slike markblomster som firblad, maiblom og skogsivaks. Helt i nordvest er det også under spredning den dominante arten kjempespringfrø (Impatiens glandulifera).
Bekken er todelt og skaper dype, mørke dalsøkk – med bregner og løvskog i dalbunnene, og mer barskog på høyden mellom dem.
Sørvest for naturreservatet ligger gården Holtnes 100 moh., med gravplasser og oldtidsfunn. her er det gjort funn som kan være fra Fosnakulturen for 10 000 – 8 000 år siden.
Tricheops

Utseende

Middelsstore, langstrakte, mer eller mindre brunlige til svarte trebukker. Et særtrekk ved denne slekten er at fasettøynene er delt i tre lober.

Utbredelse

Arten er utbredt i Australia.
Den dominikanske republikk under VM i friidrett 2017

Resultater

(Q, q – kvalifisert, NM – ikke noe gyldig resultat, SB – årsbeste, PB – personlig rekord)
Jining (Shandong)

Jining (kinesisk: 济宁 ; pinyin : Jǐníng) er en kinesisk by på prefekturnivå i provinsen Shandong nordøst i Kina. Befolkningen anslås (31. desember 2001) til 508.000 innbyggere. 
Jining ligger i et kullrikt område og er derfor preget både av gruvedrift og elektrisitetsverker. Jining har også meget annet industri, som tekstilindustri, medisinsk industri, vinproduksjon, naturgjødsel og sementindustri. Huaneng Jining kullkraftverk, Shidongkou-1 kullkraftverk og Shidongkou-2 kullkraftverk ligger her.
I nærheten er Weishansjøen som er Shandongs største innsjø med rik akvakultur. Jining er i dag (2007) den nordligste by som ennå kan nås på Keiserkanalen.
I prefekturet Jining ligger Qufu, fødested til Konfucius, og Zoucheng, som var hjembyen til Mencius.

Samferdsel

Jining er et av Shandongprovinsens viktigste jernbaneknutepunkter, og har en flyplass med forbindelser de de fleste kinesiske hovedbyene.
Håndball-EM 2016 for kvinner

Innledende runde

Trekningen av gruppene i innledende runde ble avholdt 10. juni 2016 i Lisebergshallen i Göteborg.
Callapoecoides

Utseende

En middelsstor, kraftig, brun trebukk med middels lange antenner. Antennene litt lengre enn kroppen. Kroppen er brunlig og matt. Pronotum er bredere enn langt med en skarp pigg midt på hver sidekant, også en liten tann foran denne. Scutellum er kledt med lyse hår og påfallende lysere enn resten. Dekkvingene er noe avsmalnedne bakover.

Levevis

Larvene lever i død ved.

Utbredelse

Arten er endemisk for Ny-Caledonia.
Farvel du moder Norge

Farvel du moder Norge» er en emigrantvise.
Visen var i sin tid svært populær, og ble blant annet utgitt som skillingsvise. I immigrantmiljøene i Amerika og Canada ble den ofte sunget med like stor nasjonalfølelse som den norske nasjonalsangen «Ja, vi elsker». Som andre populære skillingsviser finnes den i mange varianter og med mange motstridende opplysninger når det gjelder forfatter og årstall. En innsender til Prøysens visespalte i «Magasinet for alle» mener at den er skrevet av Kristian Tangabråten fra Grue i Solør. Tangabråten utvandret i 1860-1870-åra. Andre mener at den er skrevet av Marie Løsset Osdalen fra Osen i Østerdalen i 1883. I et innlegg i «Decorah Posten» hevdes det at visa er skrevet i 1874, mens en tredje innsender til «Magasinet for alle» mener visa kommer fra Arnafjord i Sogn. Visa finnes også på svensk (Farvel o moder Svea) og på finsk, men det er umulig å fastslå hvilken språkversjon som er den opprinnelige.
Visa har blitt innspilt på plate av flere artister. Elin Prøysen spilte den inn på plate i 1976. Den finnes også på platen Frem fra Glemselen kap. 6 med Rita Engebretsen. Den har også gitt navn til albumet Moder Norge, en samling sanger fra Rogaland innspilt med folkemusikktrioen Tindra og utgitt i 2011.
Tegnekontoret Bruksbo

Tegnekontoret Bruksbo var et norsk designkontor etablert i 1941 av Per Tannum og Arne Remlov. Møbeldesignet til firmaet tilhøre den «skandinaviske» (danske) designepoken, med fokus på rene linje og moderne utforming.
Blant designerne som var tilknyttet Bruksbo var blant annet Torbjørn Afdal, Norwald Rydjord og Rolf Hesland.
Palikir

Palikir er hovedstaden i republikken Mikronesiaføderasjonen i Stillehavet. Den ligger i Sokehs kommune i delstaten Pohnpei. Byen hadde 6 674 innbyggere i 2010.
Tidligere fungerte Kolonia som landets hovedstad. Et landområde i Palikir ble i 1985 utpekt som føderasjonens nye hovedstad og stedet for landets føderale institusjoner. Et kompleks med ni regjeringsbygninger ble reist på stedet. Forbundsregjeringen tok offisielt de nye lokalene i Palikir i bruk i november 1989. Mikronesiaføderasjonens president, kongressen og høyesterett holder til her.
College of Micronesia–FSM har nasjonal campus i byen.
Paralgin Forte (band)

Paralgin Forte er et rockeband fra Drammen. Bandet ble dannet i 1993. De hadde en pause fra 1994 til 2004. 
Blant deres mest kjente låter er «Stavekontroll».
Bandet ble oppløst i 2009.
Bandet ble gjenforent i 2014 for å spille konsert i Oslo sammen med tidligere medlem Ralf Lofstad.
EM i turn for kvinner 1996

Det 21. europamesterskapet i turn for kvinner ble arrangert i 1996, i Birmingham i Storbritannia.
Kjetil Bjørlo

Karriere

Bjørlo representerte det norske landslaget under VM i Grimstad i 1997. Der tok han bronsemedalje på langdistansen. Sammen med Håvard Tveite, Bjørnar Valstad og Petter Thoresen var Bjørlo med å ta bronse i stafett i mesterskapet på hjemmebane.
Av andre meritter på landslagsnivå fikk Bjørlo med seg en 2.-plass fra den tredje verdenscuprunden i Verdenscupen i orientering 1996.
Sammen med Halden SK var Bjørlo med på å vinne verdens største orienteringsstafett, Jukola i 1989, 1998 og 2000. Han var også med å vinne Tiomila seks ganger.
Saint Vincent og Grenadinenes flagg

Saint Vincent og Grenadinenes flagg ble tatt i bruk 21. oktober 1985. Fargene og formen stammer fra selvstendighetsflagget fra 1979, som hadde riksvåpenet og en stilisert brødfrukt i midten. Dagens flagg ble utarbeida av en sveitsisk grafiker etter at en nasjonal konkurranse ikke fikk fram noen tilfredsstillende forslag.
Flagget har tre vertikale felt, et blått, et gult og et grønt. De gule er betydelig breiere enn de andre. Blått står for himmelen, gult for solskinnet og grønt for øyenes vegetasjon. De tre grønne ruterforma figurene i midten av flagget danner bokstaven V for Vincent. De symboliserer også øyenes kallenavn, «Antillenes edelsteiner», ettersom ruter kalles «diamonds» («diamanter») på engelsk.